ОШ „Алекса Шантић“

Гајдобра – Нова Гајдобра

25.10.2017. године у Гајдобри

***Записник са II седнице Ученичког парламента***

***Одржане 25.10.2017. у просторијама школе у Гајдобри с почетком у 13.15 часова.***

Присутни чланови: Јован Пудар, Антонија Поповић, Драгана Гајић, Душица Мићић , Јелена Смајић, Сандра Хрњаз, Милосава Радовић, Милица Максимовић и Милана Ловренчић (ментор).

Одсутни чланови: нема.

Председник Ученичког парламента, Душица Мићић, констатовала да постоји кворум за рад и одлучивање, отворила седницу и предложила следећи

**Дневни ред:**

1. Усвајање записника са претходне седнице
2. Кућни ред школе
3. Која понашања ученика треба наградити, а која казнити и како
4. Презентација пројекта Професионална орјентација на преласку у средње школе
5. Разно

***Тачка бр. 1***

Пошто је записничар прочитала записник са претходне седнице УП, и констатовала да нема примедби на прочитано прешло се на гласање, те је донета једногласна

ОДЛУКА

Усваја се Записник са I седнице Ученичког парламента.

***Тачка бр. 2***

Председник узима реч и отвара другу тачку дневног реда – Кућни ред школе. Записничар је прочитала Кућни ред школе и ученици су заједно прокоментарисали наведене тачке и констатовали да се не придржавају сви ученици школе наведених правила. Ментор је предложила да се направи пано са напоменутом темом на којем ће јасно бити назначени тема и правила понашања ученика у школи. Задатак ће бити прослеђен ученицима 6-1 у Гајдобри Анђели Радовановић и Јелени Павић, а у Новој Гајдобри Драгана Гајић ће направити ПП презентацију и скечеве са ученицима разредне наставе и презентовати свим ученицима у Новој Гајдобри након часова. Плакати ће бити изложени у холу школе у Гајдобри. Ученици су предложили да се ова тема обради и на једном од часова са одељењским старешином.

***Тачка бр. 3***

Ученици су прво разговарали о томе која понашања у школи треба казнити и навели следеће примере: неизвршавање школских обавеза (израда домаћих задатака, доношење прибора на час), ометање наставе, кашњење на час, бацање папира од ужине ван канте за смеће, остављање неуредне учионице након часова итд. Ученици су предложили да се свако договори са својим одељењем о томе какве казне изрећи за напоменуте радње, а неки од предлога су : за бацање смећа и папирића поставити ученике да буду редари још једну недељу, за кашњење на час да ученик понови градиво пред целим разредом од претходног часа, за ометање наставе да ученик буде први при одговарању када наставници закажу час утврђивања итд. Потом уследила дискусија која понашања наградити и како. Уколико је неки ученик на часу увек спреман и зна одговоре треба га пустити да одговара када њему то одговара (можда последњи у разреду или први ако му је тако лакше). За ученике који редовно и савесно извршавају школске обавезе награде би могле бити неке од следећих: умањити ученику број задатака на тесту, дати ученику више времена за израду писмених провера, дати ученику да преда писмене радове када му одговара, дозволити ученику да на поједине задатке одговара само усмено и да буде поштеђен од писмених, ако се нека активност организује у школи да се првенство учешћа да ученицима који су похваљивани на часовима итд. Такође је договорено да ће УП сакупити предлоге свих одењеља предметне наставе, одењења обавештавају Антонија Поповић 8-1, Јован Пудар 6-1, Јелена Смајић 7-1, Сандра Хрњаз 5-1 и 5-2, Драгана Гајић 5-3, Милосава Радовић 6-2, Милица Максимовић 7-2 и Душица Мићић 8-2. Када се прикупе предлози свих одељења ићи ће на разматрање УП на некој од наредних седница.

***Тачка бр. 4***

Ментор узима реч и представља ученицима План за професионалну оријентацију за школску 2017/2018. годину. Ученике је највише интересовало које радионице ће бити одржане и колико ће они бити укључени и шта се то од њих очекује, посебно седми разред . Ученици осмог разреда су додатно појаснили и препричали које радионице су они радили у седмом разреду и које су оставиле највећи утисак на њих.

***Тачка бр. 5***

Под тачком разни ученици су дали предлог да анкетирају одељења предметне наставе на тему проблеми са којима се ученици сусрећу у школи. Задужења да обавесте сва одељеа су добили: Сандра Хрњаз 8-1, Јован Пудар 6-1, Јелена Смајић 7-1, Антонија Поповић 5-1 и 5-2, а у Новој Гајдобри Душица Мићић и Драгана Гајић ће обавестити све ученике од 5 до осмог разреда и сакупити анкету.

Председник затворио седницу УП у 14.30 часова.

Председник УП Записничар УП

Душица Мићић Јелена Смајић